Посљедњих година пред распад СФРЈ фудбал је доживљавао велику експанзију посебно због низа успјеха. Прво је Фудбалска репрезентација Југославије до 20 година освојила злато на Свјетском првенству 1987. у Чилеу, док је Фудбалска репрезентација Југославије до 21 година на Европском првенству била вицешампион. Затим наступ репрезентације Југославије на Светском првенству 1990. када је у 1/8 финала елиминисана Шпанија, након чега је у четвртфиналу након пенала изгубила од Аргентине и завршила на петом мјесту. Ту је и највећи клупски успјех југословенског фудбала, када је ФК Црвена Звезда 1991. године освојила Куп европских шампиона у Барију и Интерконтинентални куп у Токију исте године. Не треба изоставити ни успјех ФК Борца из Бања Луке који је 1992. освоји Митропа куп. Био је то први међународни трофеј који освоји неки фудбалски клуб са територије СР БиХ.